3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

  ธุรกิจพัฒนาอสังหาริมทรัพย์

  บริษัทและบริษัทย่อยพัฒนาอสังหาริมทรัพย์ ซึ่งประกอบไปด้วย ทาวน์เฮ้าส์ และบ้านเดี่ยว
  โครงการที่พัฒนาทั้งหมด จะเป็นโครงการที่ตั้งอยู่ในเขตกรุงเทพมหานครและปริมณฑล
  โดยส่วนใหญ่จะเป็นโครงการใหม่

ณ 31 ธันวาคม 2544 บริษัทและบริษัทย่อยมีโครงการที่ดำเนินงานอยู่คือ

+-----+---------+--------+-------+------------+-------+------+------+
| ผู้ดำ | ชื่อ      | ที่ตั้งโ   | ลัก    | ขนาดที่ดิน    | มูล    | ส    |      |
| เนิน | โครงการ | ครงการ | ษณะโค | (ไร่)/      | ค่าขาย | ถานะ |      |
| การ |         |        | รงการ |            |       |      |      |
|     |         |        |       | จำนวนแปลง  | (ล้า   |      |      |
|     |         |        |       |            | นบาท) |      |      |
+=====+=========+========+=======+============+=======+======+======+
|     |         |        |       |            |       | ขา   | โอ   |
|     |         |        |       |            |       | ยแล้ว | นแล้ว |
|     |         |        |       |            |       |      |      |
|     |         |        |       |            |       | (ห   | (ห   |
|     |         |        |       |            |       | น่วย) | น่วย) |
+-----+---------+--------+-------+------------+-------+------+------+
| APD | บ้านก    | ล      | ทาว   | 12/113     | 271.2 | 113  | 80   |
|     | ลางเมือง | าดพร้าว | น์เฮ้าส์ |            |       |      |      |
|     | (       | 71     |       |            |       |      |      |
|     | ลาดพร้าว |        |       |            |       |      |      |
|     | 71)     |        |       |            |       |      |      |
+-----+---------+--------+-------+------------+-------+------+------+
| APD | บ้าน     | ถ.ส    | ทาว   | 2/27       | 176.9 | 26   | -    |
|     | กลางกรุง | าทร-เย | น์เฮ้าส์ |            |       |      |      |
|     |         | ็นอากาศ |       |            |       |      |      |
|     | (       |        |       |            |       |      |      |
|     | สาทร-เย |        |       |            |       |      |      |
|     | ็นอากาศ) |        |       |            |       |      |      |
+-----+---------+--------+-------+------------+-------+------+------+
| AP  | บ้านก    | ถ.     | ทาว   | 15/180     | 448.7 | 131  | -    |
|     | ลางเมือง | รัชดา-เ | น์เฮ้าส์ |            |       |      |      |
|     |         | หม่งจ๋าย |       |            |       |      |      |
|     | (เ      |        |       |            |       |      |      |
|     | หม่งจ๋าย) |        |       |            |       |      |      |
+-----+---------+--------+-------+------------+-------+------+------+
| AP  | Place   | ปร     | บ้า    | 275/600    | 2,100 | 251  | 212  |
|     |  & Park | ะชาอุทิศ | นเดี่ยว |            |       |      |      |
|     |         | -สวนธน |       |            |       |      |      |
+-----+---------+--------+-------+------------+-------+------+------+
| AP  | บ้าน     | พระราม | บ้า    | 8/35       | 157.3 | 35   | 35   |
|     | กลางกรุง | 9      | นเดี่ยว |            |       |      |      |
|     | (พระราม | ตัดใหม่  |       |            |       |      |      |
|     | 9)      |        |       |            |       |      |      |
+-----+---------+--------+-------+------------+-------+------+------+
| AP  | ม       | บา     | ทาว   | 45/682     | 5     | 671  | 601  |
|     | นวดีพาร์ค | งบัวทอง | น์เฮ้าส์ |            | 04.68 |      |      |
+-----+---------+--------+-------+------------+-------+------+------+
| AP  | ร่มเงาไม้ | บา     | ทาว   | 74/969     | 5     | 879  | 862  |
|     |         | งบัวทอง | น์เฮ้าส์ |            | 34.34 |      |      |
+-----+---------+--------+-------+------------+-------+------+------+

  APD = บมจ. เอเชี่ยน พร็อพเพอร์ตี้ ดีเวลลอปเมนท์, AP = บจ. เอเชี่ยน พร็อพเพอร์ตี้

  ณ 31 ธันวาคม 2544 บริษัทมีโครงการที่กำลังพัฒนาและจะเปิดขายภายใน 6 เดือนดังต่อไปนี้คือ

+-----+---------+--------+-------+------------+-------+------+------+
| ผู้ดำ | ชื่อ      | ที่ตั้งโ   | ลัก    | ขนาดที่ดิน    | มูล    | ส    |      |
| เนิน | โครงการ | ครงการ | ษณะโค | (ไร่)/      | ค่าขาย | ถานะ |      |
| การ |         |        | รงการ |            |       |      |      |
|     |         |        |       | จำนวนแปลง  | (ล้า   |      |      |
|     |         |        |       |            | นบาท) |      |      |
+=====+=========+========+=======+============+=======+======+======+
|     |         |        |       |            |       | ขา   | โอ   |
|     |         |        |       |            |       | ยแล้ว | นแล้ว |
|     |         |        |       |            |       |      |      |
|     |         |        |       |            |       | (ห   | (ห   |
|     |         |        |       |            |       | น่วย) | น่วย) |
+-----+---------+--------+-------+------------+-------+------+------+
| APD | บ้าน     | ซ.     | ทาว   | 11/99      | 831.6 | -    | -    |
|     | กลางกรุง | ทองหล่อ | น์เฮ้าส์ |            |       |      |      |
|     |         |        |       |            |       |      |      |
|     | (       |        |       |            |       |      |      |
|     | ทองหล่อ) |        |       |            |       |      |      |
+-----+---------+--------+-------+------------+-------+------+------+
| APD | บ้านก    | ซ.ล    | ทาว   | 21/222     | 444   | -    | -    |
|     | ลางเมือง | าดพร้าว | น์เฮ้าส์ |            |       |      |      |
|     |         | 80     |       |            |       |      |      |
|     | (       |        |       |            |       |      |      |
|     | ลาดพร้าว |        |       |            |       |      |      |
|     | 80)     |        |       |            |       |      |      |
+-----+---------+--------+-------+------------+-------+------+------+

  APD = บมจ. เอเชี่ยน พร็อพเพอร์ตี้ ดีเวลลอปเมนท์

  ธุรกิจผลิตและจำหน่ายวัสดุก่อสร้าง

1. แผ่นพื้นสำเร็จรูประบบแผ่นพื้นท้องเรียบ (Solid Planks)

  เป็นแผ่นคอนกรีตอัดแรงที่มีขนาดความหนา 5 ซม. กว้าง 35 ซม.
  และยาวตามความต้องการของลูกค้าวางเรียงชิดกันตลอดความยาวคานของอาคารเมื่อเทคอนกรีตทับหน้า
  (CONCRETE TOPPING) บนแผ่นพื้นสำเร็จรูป จะได้พื้นอาคาร
  ที่มีความแข็งแรงทนทานการใช้แผ่นพื้นสำเร็จรูปชนิดนี้จะทำให้การก่อสร้างรวดเร็ว
  และประหยัดกว่าการก่อสร้างทั่วไป
  ผลิตภัณฑ์ถูกออกแบบมาให้ดูสวยงามโดยไม่จำเป็นต้องฉาบปูนใต้ท้องแผ่นพื้นสำเร็จรูปหรือติดตั้งฝ้าเพดาน

2. แผ่นพื้นสำเร็จรูประบบแผ่นพื้นกลวง (HOLLOW CORE SLAB)

  เป็นแผ่นคอนกรีตอัดแรงกลวงที่มีขนาดความกว้าง 1.20 เมตร มีความหนาแตกต่างกันไป 5
  ขนาด คือ 8, 12, 15, 20 และ 25 ซม.
  สำหรับความยาวสามารถผลิตได้ตามความต้องการของลูกค้าแผ่นพื้นสำเร็จรูปชนิดนี้ถูกออกแบบมาสำหรับใช้กับอาคารขนาดกลางและขนาดใหญ่ที่ต้องการรับน้ำหนักบรรทุกมาก

  3. บล๊อคปูถนน (PAVING BLOCK)

  บล็อคปูถนนเป็นวัสดุก่อสร้างสำเร็จรูปอีกรูปแบบหนึ่งที่เพิ่มสีสันให้บริเวณบ้านได้อย่างดี
  มีรูปแบบและสีสันให้ลูกค้าสามารถเลือกนำไปตกแต่งปูเป็นลวดลายต่างๆ ตามความต้องการ การปู
  บล็อค หรือการเปลี่ยนลวดลายทำได้ง่าย
  บล็อคปูถนนเป็นผลิตภัณฑ์คอนกรีตสำเร็จรูปผลิตจากเครื่องจักรทันสมัยที่ได้รับการถ่ายทอดเทคโนโลยีจากประเทศเยอรมัน
  บล๊อคปูถนน (PAVING BLOCK) เป็นผลิตภัณฑ์ที่ใช้กันแพร่หลายในปัจจุบัน อาทิเช่น
  ทางเท้าของกรุงเทพมหานครและโครงการบ้านจัดสรรทางเดินและถนนบริเวณรอบบ้านหรืออาคาร
  และเหมาะสำหรับปูลานจอดรถหรือบริเวณทางเดินภายในบ้านแทนการเทคอนกรีตหรือใช้กระเบื้องปูพื้นซึ่งมีความลื่นและแตกง่ายกว่า

  4. คอนกรีตเสริมใยแก้ว (GLASS FIBRE REINFORCED CONCRETE - GRC)

  GRC เป็นผลิตภัณฑ์คอนกรีตสำเร็จรูปอีกชนิดหนึ่ง ที่ผลิตขึ้นจากส่วนผสมของซีเมนต์
  ทรายและใยแก้วชนิดพิเศษ
  เป็นผลิตภัณฑ์ที่รู้จักและใช้กันแพร่หลายในประเทศเยอรมันนีและประเทศญี่ปุ่น
  เป็นผลิตภัณฑ์ตกแต่งที่มีพื้นผิวเรียบสวยงามสามารถทำเป็นรูปแบบต่างๆ ได้ การติดตั้งรวดเร็ว
  GRC เป็นผลิตภัณฑ์ที่มีน้ำหนักเบา และสามารถผลิตได้ตามความต้องการของสถาปนิกและวิศวกร
  ปัจจุบัน GRC ได้ถูกนำไปใช้ในงานต่างๆ ดังนี้ :

-   งานวิศวกรรมโยธา ผนังกันเสียงทางด่วนมหานคร

-   งานวิศวกรรมโครงสร้าง ผนังอาคารภายนอกทุกชนิด

    -   งานสถาปัตยกรรม
        งานประดับภายนอกอาคารที่ต้องการความละเอียดและความสวยงามเป็นพิเศษ

  ลักษณะและสิทธิประโยชน์ที่ได้รับจากการส่งเสริมการลงทุน

  ในปี 2538
  บริษัทได้รับสิทธิพิเศษจากการส่งเสริมการลงทุนตามพระราชบัญญัติส่งเสริมการลงทุนปี2520
  สำหรับการผลิตที่โรงงานคอนกรีตสำเร็จรูปที่จังหวัดนครราชสีมา
  โดยได้รับยกเว้นภาษีเงินได้นิติบุคคลสำหรับกำไรสุทธิ 8 ปี นับจากวันที่ได้รับส่งเสริม
  และได้รับยกเว้นอากรขาเข้า สำหรับเครื่องจักรที่นำเข้า ในปี 2539
  บริษัทเริ่มมีรายได้จากกิจการที่ได้รับการส่งเสริมฯ และในปี 2542 บริษัทได้หยุดดำเนินการ
  สำหรับโรงงานดังกล่าว เป็นการชั่วคราว

  3.2 การตลาดและภาวะการแข่งขัน

  ภาวะอุตสาหกรรมของธุรกิจพัฒนาอสังหาริมทรัพย์สามารถสรุปได้ดังนี้

  ธุรกิจอสังหาริมทรัพย์ เป็นธุรกิจที่มีการเจริญเติบโต และมีมูลค่าสูงมากในอดีต
  จนเป็นปัจจัยหนึ่งที่ช่วยสนับสนุนการเติบโตของเศรษฐกิจของประเทศ นอกจากนี้
  ยังส่งผลให้ธุรกิจที่เกี่ยวเนื่อง มีอัตราเจริญเติบโตสูงตามไปด้วย เช่น
  ธุรกิจการผลิตและค้าวัสดุก่อสร้าง ธุรกิจก่อสร้าง ธุรกิจโฆษณา ฯลฯ

  ---------------------------- -- -- -- -- -- -- -- -- -- -- -- -- -- -- --
                                                                         

  ---------------------------- -- -- -- -- -- -- -- -- -- -- -- -- -- -- --

  จากตัวเลขที่อยู่อาศัยที่จดทะเบียนนิติกรรม ซึ่งรวบรวมโดยธนาคารอาคารสงเคราะห์ จะเห็นว่า
  ยอดบ้านจดทะเบียนเพิ่มขึ้นจาก 134,086 หน่วย ในปี 2536
  ซึ่งเป็นปีเริ่มต้นของช่วงเศรษฐกิจเฟื่องฟูครั้งหลังสุดของประเทศ ไปจนสูงสุดในปี 2538 ที่
  172,419 หน่วยทั้งนี้ อัตราการเจริญเติบโตส่วนใหญ่ จะมาจากผู้ประกอบการ ซึ่งเพิ่มจาก
  97,627 หน่วย จนปี 2536 มาเป็น 140,301 หน่วย ในปี 2538 ในปี 2539
  โดยยอดบ้านจดทะเบียนเริ่มลดลงเป็นครั้งแรก ทั้งนี้ เนื่องจากการเจริญเติบโตที่รวดเร็วนั้น
  ส่วนใหญ่ไม่ได้มาจากอุปสงค์ (Demand) ที่แท้จริง
  แต่จะเป็นการเก็งกำไรเป็นส่วนใหญ่โดยช่วงนั้นจะเห็นว่า หลายโครงการที่เปิดขายนั้น
  ไม่ได้ดำเนินการโดยผู้ประกอบการมืออาชีพ
  และสินค้าที่เสนอขายในตลาดก็เป็นสินค้าที่ไม่ค่อยมีคุณภาพ และอยู่ไกลจนไม่น่าที่จะมีผู้ซื้อ

  เมื่อรัฐบาลประกาศลดค่าเงินบาทในปี 2540 และปิดสถาบันการเงิน 56 แห่ง
  ซึ่งเป็นจุดเริ่มต้นของวิกฤตการณ์ทางเศรษฐกิจที่ตกต่ำของประเทศ
  ธุรกิจอสังหาริมทรัพย์ที่เริ่มประสพปัญหาอยู่แล้ว ก็หดตัวลงอย่างรวดเร็ว
  โดยยอดบ้านจดทะเบียนลดลงจาก 145,355 หน่วย ในปี 2540 เหลือเพียง 33,382 หน่วย
  ในปี 2542 หรือคิดเป็นอัตราการลดลงถึง 77.03% ใน 2 ปี และแน่นอนว่า
  สัดส่วนที่ลดลงมากที่สุด จะเป็นสัดส่วนที่อยู่อาศัยที่ดำเนินการโดยผู้ประกอบการที่ลดลงถึง 84.4%
  หรือลดลงจาก 117,937 หน่วย ในปี 2540 เหลือเพียง 17,885 หน่วย ในปี 2542

  จากภาวะวิกฤตนี้ ผู้ประกอบการอสังหาริมทรัพย์ ที่มีการลงทุนสูงในช่วงภาวะเศรษฐกิจเฟื่องฟูนั้น
  ประสพปัญหาอย่างมากเช่นกัน โดยเฉพาะกับผู้ประกอบการที่มีสินเชื่ออยู่กับสถาบันการเงิน 56
  แห่งที่ถูกปิดไป ทำให้ไม่สามารถดำเนินการใดๆ
  ได้เนื่องจากปัญหาการขาดสภาพคล่องทางการเงิน
  รวมทั้งผู้ประกอบการที่ไม่ได้มีสินเชื่ออยู่กับสถาบันการเงินดังกล่าวก็ไม่สามารถดำเนินการได้อย่างเดิม
  เพราะนอกจากกำลังซื้อ หรือ อุปสงค์ จะหดตัวอย่างรุนแรงแล้ว
  ธนาคารก็ยังเข้มงวดอย่างมากในการปล่อยสินเชื่อ เนื่องจากปัญหาสภาพคล่องของประเทศ
  ซึ่งก่อให้เกิดปัญหาทั้งต่อ สินเชื่อโครงการ และสินเชื่อรายย่อยทั้งหมดนี้
  จะส่งผลให้จำนวนผู้ประกอบการในธุรกิจลดลงอย่างมาก

  ในช่วงปี 2543 สภาวะธุรกิจอสังหาริมทรัพย์ เริ่มเข้าสู่สมดุล
  ยอดที่อยู่อาศัยจดทะเบียนลดลงเพียงเล็กน้อยจากปี 2542 คือจาก 33,382 หน่วย มาเป็น
  32,028 หน่วย ในขณะนี้ ตัวเลขบ้านจดทะเบียนโดยผู้ประกอบการเพิ่มขึ้นจาก 17,885 หน่วย
  มาเป็น 18,064 หน่วย ทั้งนี้ เป็นผลมาจาก ผู้ประกอบการที่มีความเข้มแข็งทางการเงิน
  ได้ปรับทิศทางธุรกิจได้สอดคล้องกับการเปลี่ยนแปลงของตลาด เช่น
  มีการซื้อที่ดินที่ทำโครงการใหม่ที่ใกล้กว่าโครงการเก่าๆ ที่เสนอขายอยู่ โดยต้นทุนที่ดินใหม่นั้น
  ถูกลงกว่าเดิมจึงทำให้ราคาสินค้าใหม่นั้น เหมาะสมกับกำลังซื้อของผู้บริโภค

  ธุรกิจอสังหาริมทรัพย์ในปี 2544 จะยังคงมีการฟื้นตัวช้าๆ อย่างต่อเนื่อง โดยหลักๆ
  มาจากกลุ่มผู้ประกอบการที่มีความเข้มแข็งเพียงน้อยราย จากตัวเลขล่าสุดพบว่า
  ตัวเลขที่อยู่อาศัยจดทะเบียนในปี 2544 เพิ่มขึ้นเป็น 34,023 ยูนิต จาก 32,028 ยูนิต
  แต่ที่น่าสนใจคือ อัตราการเติบโตของทาวน์เฮ้าส์ในปีนี้เพิ่มสูงถึง 185.2% คิดจาก 1,399
  ยูนิตในปีก่อนหน้า มาเป็น 2,591 ยูนิต
  แต่ก็ยังเป็นตัวเลขที่ห่างไกลมากจากยอดสูงสุดต่อปีที่เคยทำได้ในช่วงเศรษฐกิจรุ่งเรือง ทั้งนี้
  น่าจะเป็นสัญญาณที่แสดงถึงการเริ่มฟื้นตัวของตลาดอสังหาริมทรัพย์

  กลยุทธการแข่งขัน

  บริษัทมีนโยบายที่จะสร้างบ้านประเภททาวน์เฮ้าส์เป็นหลัก
  ในทำเลที่ตั้งในเขตเมืองหรือใกล้ศูนย์กลางทางธุรกิจเป็นหลัก
  และมีขนาดของโครงการที่ไม่ใหญ่มากทำให้มีอัตราการหมุนเวียนของสินค้าที่เร็วขึ้น
  เมื่อเปรียบเทียบกับคู่แข่งขันประเภททาวน์เฮ้าส์รายอื่น ซึ่งส่วนใหญ่จะอยู่ในพื้นที่นอกเมือง
  นอกจากนี้บริษัทยังมีกลยุทธทางการตลาด
  โดยโฆษณาผ่านหนังสือพิมพ์และป้ายโฆษณาตามจุดต่างๆที่สำคัญและพยายามที่จะรักษาคุณภาพมาตรฐานของบ้านที่สร้าง
  การบริการก่อนและหลังการขาย รวมทั้งมีบ้านบางส่วนที่การก่อสร้างก่อนขายประมาณ 70-80%
  เพื่อสร้างความเชื่อมั่นให้กับลูกค้า

  กลุ่มลูกค้าเป้าหมาย

  กลุ่มลูกค้าเป้าหมายของบริษัทจะเป็นกลุ่มลูกค้าชนชั้นกลางขึ้นไปที่นิยมความสะดวกสบายในการเดินทางไปทำงานและนิยมที่จะซื้อทาวน์เฮ้าส์
  บ้านเดี่ยว หรือคอนโดมิเนียม ในเขตพื้นที่ตัวเมืองหรือศูนย์กลางธุรกิจ (Center Business
  District) ของกรุงเทพมหานคร

  การตลาดและการจัดจำหน่าย

  บริษัทและบริษัทย่อยใช้การโฆษณาผ่านสื่อต่างๆ แต่สื่อหลักที่ใช้จะเป็น ป้ายโฆษณา และหนังสือพิมพ์
  เพื่อให้ลูกค้าเข้ามาติดต่อโดยตรง ที่สำนักงานขายของโครงการ
  การที่ป้ายโฆษณาเป็นสื่อที่สำคัญที่ใช้ เนื่องจากเห็นว่าความต้องการที่อยู่อาศัยนั้นจะมีลักษณะ
  "Geographic Demand"
  คือลูกค้าส่วนใหญ่น่าจะเป็นบุคคลที่รู้จักและคุ้นเคยกับพื้นที่ที่โครงการตั้งอยู่

  การเลือกเปิดโครงการนั้น จะเน้นโครงการ ทาวน์เฮ้าส์
  ที่ตั้งอยู่ในรอบชั้นในของกรุงเทพมหานคร ทั้งนี้ เพราะจากการเปิดตัวโครงการใหม่ๆ
  ในช่วงปีที่ผ่านมา จะเห็นว่าผู้ประกอบการส่วนใหญ่จะเน้นการทำโครงการบ้านเดี่ยวมากกว่าดังนั้น
  ตลาดทาวน์เฮ้าส์ในเมืองจึงมีการแข่งขันที่ไม่สูงนักเมื่อเทียบกับตลาดบ้านเดี่ยว
  จุดแข็งทางด้านการตลาดของบริษัทและบริษัทย่อยคือการเลือกทำเลที่ตั้งโครงการที่ตอบสนองผู้บริโภคได้ดี
  ซึ่งมาจากการทำการสำรวจทางด้านการตลาด
  และมีการทำอย่างต่อเนื่องเพื่อสร้างภาพพจน์ของสินค้าต่อลูกค้า
  โครงการใหม่ทั้งหมดของบริษัทและบริษัทย่อย จะเปิดตัวภายใต้ชื่อ "บ้านกลางกรุง" ,
  "บ้านกลางเมือง" และ "มนวดี" ซึ่งจะแยกด้วยระดับราคาจาก A+ ไปจนถึง C

  ภาวะอุตสาหกรรมของธุรกิจผลิตและจำหน่ายวัสดุก่อสร้างสามารถสรุปได้ดังนี้

  เนื่องจากผลิตภัณฑ์หลักของบริษัทในธุรกิจนี้เป็นแผ่นพื้นสำเร็จรูปคิดเป็นร้อยละ 91
  ของรายได้จากธุรกิจผลิตและจำหน่ายวัสดุก่อสร้าง ดังนั้นจึงขออธิบายเฉพาะผลิตภัณฑ์หลักเท่านั้น
  ในช่วง 3-4 ปี ที่ผ่านมา
  ผู้ประกอบการจำนวนมากได้มีการนำระบบก่อสร้างสำเร็จรูปมาใช้ในโครงการแทนระบบใช้ไม้แบบและหล่อคอนกรีตแบบเดิมโดยมีทั้งการนำระบบก่อสร้างสำเร็จรูปอย่างเต็มรูปแบบ
  ซึ่งเป็นเทคโนโลยีการก่อสร้างที่ใช้การหล่อแบบส่วนต่างๆ
  ของอาคารหรือสิ่งก่อสร้างให้เป็นชิ้นส่วนสำเร็จรูป
  แล้วนำไปประกอบเป็นตัวอาคารที่สถานที่ก่อสร้าง ชิ้นส่วนที่หล่อได้แก่ ผนัง พื้น เสา คาน หลังคา
  บันได หรืออาจเป็นเพียงการใช้วัสดุก่อสร้างสำเร็จรูปมาทดแทนเพียงบางส่วน
  จากการตื่นตัวเรื่องการอนุรักษ์ป่าไม้ การรักษาสภาวะแวดล้อมให้ดีอยู่
  ตลอดจนการประหยัดพลังงานทำให้มีแนวโน้มให้เจ้าของโครงการหันไปใช้เทคโนโลยีการก่อสร้างที่เหมาะสมและมีการเลือกใช้วัสดุในแนวทางใหม่ๆ
  กล่าวคือใช้วัสดุที่มีน้ำหนักเบา การติดตั้งง่าย รวดเร็ว และสวยงาม ไม่สร้างมลภาวะ
  การใช้วัสดุก่อสร้างตามแนวดังกล่าวเป็นทางเลือกใหม่ของการใช้วัสดุก่อสร้างในอนาคตเพื่อลดต้นทุนการก่อสร้าง
  และทำการส่งมอบงานได้เร็วขึ้น
  พื้นสำเร็จรูปเป็นวัสดุก่อสร้างสำเร็จรูปที่ได้รับความนิยมใช้อย่างแพร่หลายในช่วงกว่าทศวรรษที่ผ่านมา
  การนำแผ่นพื้นสำเร็จรูปมาใช้ ทำให้การก่อสร้างทำได้สะดวกรวดเร็ว ประหยัดเวลา
  และประหยัดไม้แบบ นอกจากนี้ แผ่นพื้นซึ่งหล่อจากโรงงานย่อมได้มาตรฐานและมีความแข็งแรง
  ทำให้ผู้ประกอบการหันมาใช้แผ่นพื้นสำเร็จรูปแทนการหล่อในที่เพิ่มมากขึ้น

  จากปัญหาการตกต่ำของเศรษฐกิจตั้งแต่ปี 2540
  และปัญหาสภาพคล่องในตลาดเงินที่มีผลต่อเนื่องมาถึงปี 2542
  ทำให้ผู้ประกอบการในธุรกิจอสังหาริมทรัพย์ประสบปัญหาเรื่องสภาพคล่อง และการหาแหล่งเงินทุน
  จนต้องชลอโครงการหรือหยุดโครงการของภาครัฐและเอกชนไปส่วนหนึ่ง
  ซึ่งได้ส่งผลกระทบต่อตลาดวัสดุก่อสร้างด้วย
  ทำให้อุตสาหกรรมการใช้วัสดุก่อสร้างสำเร็จรูปลดลงมาอย่างต่อเนื่องตั้งแต่ปี 2540
  เมื่อพิจารณาจากสภาวะเศรษฐกิจที่เริ่มฟื้นตัวขึ้นในปี 2544 คาดว่าในปี 2545
  นี้แนวโน้มจะดีขึ้นเมื่อเปรียบเทียบกับปีที่ผ่านมา
  จะช่วยส่งผลให้แนวโน้มการเติบโตของอุตสาหกรรมวัสดุก่อสร้างมีทิศทางที่ดีขึ้นจากปีที่ผ่านมา
  และเมื่อพิจารณาถึงแนวโน้มของสภาวะการณ์ในปัจจุบันคือการตื่นตัวเรื่องการอนุรักษ์ทรัพยากรธรรมชาติและปัญหามลภาวะทำให้มีการนำเทคโนโลยีระบบก่อสร้างมาใช้แทนระบบไม้แบบ
  และหล่อคอนกรีตในที่, การตระหนักเรื่องความปลอดภัยให้มีการเลือกใช้วัสดุที่มีมาตรฐาน
  และง่ายต่อการควบคุมในการทำงานเพื่อให้เกิดความปลอดภัย, และการใช้วัสดุก่อสร้างสำเร็จรูป
  ทำให้การควบคุมต้นทุน และระยะเวลาการทำงานเป็นประโยชน์ในทางที่ดีขึ้น
  และสามารถควบคุมให้เป็นไปตามแผนงานได้ง่าย และแน่นอนมากขึ้น
  ทำให้บริษัทเล็งเห็นถึงโอกาสแห่งความสำเร็จในอุตสาหกรรมการเป็นผู้ผลิตและจำหน่ายผลิตภัณฑ์คอนกรีตสำเร็จรูป

  กลยุทธการแข่งขัน

  บริษัท พีซีเอ็ม คอนสตรัคชั่น แมททีเรียล จำกัด (“บริษัทพีซีเอ็ม”) (ซึ่งบริษัทถือหุ้นอยู่ร้อยละ
  99.99) ได้ใช้กลยุทธ์ในการแข่งขัน โดยการควบคุมคุณภาพของสินค้าและการบริการ
  โดยสินค้าของบริษัทพีซีเอ็มเป็นที่รู้จักดีในกลุ่มลูกค้าผู้รับเหมา ซึ่งเป็นลูกค้ากลุ่มเป้าหมาย
  โดยบริษัทพีซีเอ็มมีนโยบายราคาที่ปรับตามต้นทุนการผลิตและสามารถแข่งขันกับผู้ผลิตรายอื่นในตลาดเดียวกันได้

+----------------------------+-----------------------------------------+
| -   จุดแข็งของบริษัทพีซีเอ็ม      | เป็นผู้อยู่ในอุตสาหกรรมมานาน                  |
|                            | เป็นที่รู้จักและยอมรับในกลุ่มลูกค้า                |
|                            | ในเรื่องคุณภาพของสินค้าและบริการ              |
+----------------------------+-----------------------------------------+
| -   จุดอ่อนของบริษัทพีซีเอ็ม      | ไม่ได้เป็นผู้ผลิตที่มีกลุ่ม / เครือบริษัท             |
|                            | ที่ผลิตวัตถุดิบครบวงจร                        |
+----------------------------+-----------------------------------------+

  บริษัทพีซีเอ็มมีการกำหนดราคาขายสำหรับกลุ่มเป้าหมายและให้ส่วนลดสำหรับลูกค้าที่ซื้อสินค้าในปริมาณและเงื่อนไขที่บริษัทพีซีเอ็ม
  กำหนดโดยมีมาตรฐานของสินค้าซึ่งถ้าเปรียบเทียบราคาขายสุทธิกับคู่แข่งขันแล้วระดับราคาขายแผ่นพื้นท้องเรียบของบริษัทพีซีเอ็มจะใกล้เคียงกับคู่แข่งขันจึงมีความสามารถในการแข่งขันทางด้านราคากับคู่แข่งรายอื่นได้

  จำนวนและขนาดคู่แข่งขัน

  พื้นสำเร็จรูปแผ่นท้องเรียบจะมีคู่แข่งในตลาดจำนวนมากราย
  โดยบริษัทคู่แข่งรายสำคัญยังมีขนาดเล็กกว่าบริษัทพีซีเอ็มทำให้บริษัทมีศักยภาพที่ดีกว่าคู่แข่ง

บล๊อคปูถนน และคอนกรีตเสริมใยแก้ว จะมีคู่แข่งในตลาดน้อยราย
โดยบริษัทคู่แข่งมีขนาดใหญ่กว่าบริษัทพีซีเอ็ม

  สภาพการแข่งขัน

  จากการใช้วัสดุก่อสร้างสำเร็จรูปที่ลดลงเนื่องมาจากปัญหาการตกต่ำของเศรษฐกิจในปี 2540
  และการขาดสภาพคล่องในตลาดเงิน ทำให้มีการแข่งขันด้านราคาที่เพิ่มมากขึ้น
  เนื่องจากกลุ่มลูกค้าที่ยังมีศักยภาพในการซื้อของจะเป็นงานโครงการของราชการเป็นส่วนใหญ่
  และจากการที่อุปทานมีมากกว่าอุปสงค์ ทำให้ผู้จำหน่ายส่วนใหญ่ใช้กลยุทธ์ด้านราคาเป็นหลัก
  เนื่องจากจะทำให้ผู้ซื้อได้ประโยชน์ด้านต้นทุนเพื่อการแข่งขันแต่แนวโน้มที่เริ่มมีการฟื้นตัวดีขึ้นของธุรกิจวัสดุก่อสร้างจะช่วยทำให้มีการแข่งขันด้านราคาน้อยลง
  โดยจะเน้นถึงคุณภาพของสินค้าและบริการมากขึ้น

  กลุ่มลูกค้าเป้าหมาย

  ลักษณะของลูกค้าส่วนใหญ่จะเป็นผู้รับเหมา หรือผู้แทนจำหน่ายที่ขายให้กับงานราชการ
  บริษัทพีซีเอ็ม ไม่มีการขายให้รายใดเกินกว่าร้อยละ 30 ของยอดขาย

  การตลาดและการจัดจำหน่าย

  ช่องทางการจัดจำหน่าย

  จากปัญหาเศรษฐกิจที่ตกต่ำและการขาดสภาพคล่องในตลาดเงินทำให้ธุรกิจส่วนหนึ่งประสบปัญหา
  บริษัทพีซีเอ็มจึงเน้นการขายตรงให้ผู้รับเหมา หรือผู้แทนจำหน่ายที่ขายให้กับผู้รับเหมางานราชการ
  ซึ่งเป็นกลุ่มลูกค้าที่ยังมีกำลังซื้อเหลืออยู่สัดส่วนการขายตรง : ผู้จำหน่าย ประมาณ 90 : 10
  โดยบริษัทพีซีเอ็มมีหลักเกณฑ์หลักๆ ในการแต่งตั้งผู้จัดจำหน่ายดังนี้

  1. มีศักยภาพและแนวโน้มในการขายสินค้าของบริษัทพีซีเอ็มโดยพิจารณาจากธุรกิจที่มีอยู่

  2. มีฐานะทางการเงินที่เชื่อถือได้ โดยพิจารณาข้อมูลจากสถาบันการเงินประกอบด้วย

  สำหรับผลิตภัณฑ์ GRC เป็นผลิตภัณฑ์ทดแทนการหล่อคอนกรีตในที่
  และเหมาะกับงานสถาปัตยกรรมอย่างยิ่ง
  ดังนั้นการจำหน่ายจะเป็นการแนะนำผลิตภัณฑ์ตรงกับความต้องการของสถาปนิก
  และวิศวกรผู้ออกแบบเจ้าของโครงการ และผู้รับเหมาก่อสร้าง

  ส่วนแบ่งการตลาด

  บริษัทพีซีเอ็มมีส่วนแบ่งตลาดอยู่ประมาณ 40%
  ของพื้นสำเร็จรูปแผ่นท้องเรียบการเข้ามาของคู่แข่งขันรายใหม่ทำได้ไม่ยาก หากมีเทคโนโลยี
  และเงินทุน
  จึงทำให้ผู้ซื้อมีโอกาสในการต่อรองรับผู้ขายมากมีความเป็นไปได้ที่จะมีสินค้าทดแทนเช่นการก่อสร้างโดยใช้ระบบหล่อในที่หน้างาน

  3.3 การจัดหาผลิตภัณฑ์เพื่อจำหน่าย

  ก) ลักษณะการจัดให้ได้มาซึ่งผลิตภัณฑ์

  ธุรกิจพัฒนาอสังหาริมทรัพย์

  ในการพัฒนาอสังหาริมทรัพย์เพื่อขายนั้น ขั้นตอนจะเริ่มตั้งแต่การซื้อที่ดินมา พัฒนา
  และโอนให้ลูกค้า ซึ่งสามารถ เขียนเป็นแผนผังได้พอเป็นสังเขป ดังต่อไปนี้

1 สัปดาห์

2 สัปดาห์ - 1 เดือน

  1 สัปดาห์

1 - 2 เดือน

  1 เดือน

  3 - 4 เดือน

2 - 4 เดือน

  1 - 5 เดือน

วิธีการซื้อที่ดินของบริษัท สามารถแบ่งได้ดังนี้

1.  ลงประกาศโฆษณาแสดงความต้องการจะซื้อที่ดินในสื่อสิ่งพิมพ์ต่างๆ

2.  ให้นายหน้าขายที่ดินไปดำเนินการจัดหาที่ดิน ตามความต้องการที่บริษัทกำหนด

3.  ติดต่อไปยังสถาบันการเงินต่างๆ
    ซึ่งส่วนใหญ่จะเป็นที่ดินของลูกค้าที่มีปัญหาของสถาบันการเงินนั้นๆ

  ในการก่อสร้างโครงการต่างๆของบริษัท
  เดิมผู้รับเหมาของบริษัทจะเป็นผู้จัดหาวัสดุก่อสร้างเพื่อใช้ในการก่อสร้างตามที่ได้ตกลงไว้กับบริษัท
  แต่เนื่องจากในสภาวะปัจจุบันที่มีผลมาจากเศรษฐกิจตกต่ำและมีการแข่งขันสูง
  วัตถุดิบส่วนใหญ่บริษัทจึงจำเป็นต้องจัดหาเองเพื่อให้ได้ต้นทุนที่ถูกลงและได้รับเครดิตทางการค้าที่ดีขึ้น
  วัตถุดิบที่บริษัทซื้อเองได้แก่ เสาเข็ม คอนกรีตโครงสร้าง ปูนซิเมนต์ เหล็กเส้น กระเบื้อง
  เซรามิค เป็นต้น ทั้งนี้บริษัทจะซื้อจากผู้จำหน่ายในประเทศหลายรายแทนการพึ่งพิงรายใดรายหนึ่ง
  โดยจะพิจารณาจากราคาและคุณภาพของวัตถุดิบประเภทนั้นๆเป็นหลัก

  ธุรกิจผลิตและจำหน่ายวัสดุก่อสร้าง

  วัตถุดิบหลักของบริษัทพีซีเอ็ม ได้แก่ ปูนซีเมนต์ PC Wire หินและทราย
  ซึ่งผู้จำหน่ายอยู่ภายในประเทศทั้งสิ้น
  และมีผู้จำหน่ายมากรายเพียงพอที่จะทำให้เกิดการแข่งขันกันในเรื่องราคา
  บริษัทพีซีเอ็มจึงมีความเสี่ยงในเรื่องของวัตถุดิบน้อยมาก
  รวมทั้งเทคโนโลยีการผลิตซึ่งพัฒนามาจนถึงจุดที่ไม่สามารถจะเปลี่ยนแปลงอะไรได้มากกว่านี้อีกแล้ว
  ในปี 2543 และปี 2544
  บริษัทพีซีเอ็มมีกำลังการผลิตแผ่นพื้นสำเร็จรูประบบแผ่นพื้นท้องเรียบเฉพาะโรงงานที่ลำลูกกาคลอง
  8 (ไม่รวมโรงงานที่โคราชซึ่งได้หยุดประกอบกิจการชั่วคราว) รวมเท่ากับ 120,000
  ตารางเมตรต่อเดือน และอัตราการใช้กำลังการผลิตในปี 2543 เท่ากับร้อยละ 61.0 และณ
  สิ้นปี 2544 ได้มีการผลิตเต็มกำลังการผลิตแล้ว

  ข) ผลกระทบต่อสิ่งแวดล้อม

  สำหรับธุรกิจพัฒนาอสังหาริมทรัพย์ ระบบการจัดสร้างสาธารณูปโภคของโครงการต่างๆ
  อาจมีผลกระทบต่อสิ่งแวดล้อม ที่สำคัญคือ
  ระบบระบายน้ำของโครงการอาจมีผลกระทบทำให้เกิดน้ำเสียต่อแหล่งน้ำสาธารณะได้
  หากระบบบำบัดไม่ดีพอ
  อย่างไรก็ตามบริษัทได้จัดให้มีระบบการกำจัดน้ำเสียในบ้านแต่ละหลังที่บริษัทสร้างขึ้นก่อนที่จะระบายน้ำที่ได้รับการบำบัดแล้วลงบ่อพักเพื่อให้สามารถตรวจสอบว่าได้มาตรฐานตามที่กำหนดหรือไม่ก่อนที่จะระบายลงทางน้ำสาธารณะต่อไปเพื่อมิให้มีผลกระทบต่อแหล่งน้ำสาธารณะ

  สำหรับธุรกิจผลิตและจำหน่ายวัสดุก่อสร้าง เนื่องจากสินค้าที่บริษัทพีซีเอ็ม
  ผลิตเป็นวัสดุก่อสร้างที่ผลิตจากคอนกรีต กระบวนการผลิตจึงไม่ซับซ้อนและไม่มีการใช้วัตถุดิบที่มีพิษ
  โดยกระบวนการผลิตวัตถุดิบจะถูกส่งจาก SILO เข้าเครื่องผสมทางท่อ
  และผลิตภัณฑ์อยู่ภายใต้การดูแลของ สมอ. กระทรวงอุตสาหกรรม
  ของที่เหลือจากกระบวนการผลิตสามารถขายเพื่อไปใช้งานต่อได้

3.4 งานที่ยังไม่ได้ส่งมอบ

  บริษัทและบริษัทย่อยรับรู้รายได้ตามอัตราส่วนของงานที่ทำเสร็จ
  โดยจะรับรู้รายได้เมื่อได้รับชำระเงินเกินกว่าร้อยละ 20 ของสัญญาแต่ละสัญญา
  และงานระหว่างก่อสร้างได้ผ่านขั้นตอนเบื้องต้นแล้วเกินกว่าร้อยละ 10
  ของงานก่อสร้างทั้งโครงการ ณ วันที่ 31 ธันวาคม 2544
  มียอดบ้านที่ได้รับการจองแล้วและรอส่งมอบดังตารางต่อไปนี้

+---+--------------------------------+----------------------+--------+
| ล | โครงการ                        | ที่ตั้ง                  | บ้านร   |
| ำ |                                |                      | อส่งมอบ |
| ด |                                |                      |        |
| ับ |                                |                      |        |
+===+================================+======================+========+
| 1 | บ้านกลางเมือง (ลาดพร้าว 71)       |   ซ.ลาดพร้าว 71 กทม.  | 33     |
+---+--------------------------------+----------------------+--------+
| 2 | มนวดีพาร์ค                       |   บางบัวทอง จ.นนทบุรี   | 70     |
+---+--------------------------------+----------------------+--------+
| 3 | Place & Park                   |   ถ.ประชาอุทิศ         | 46     |
|   |                                |   จ.สมุทรปราการ       |        |
+---+--------------------------------+----------------------+--------+
| 4 | บ้านกลางเมือง (รัชดาฯ-เหม่งจ๋าย)    |   ถ.รัชดา-เหม่งจ๋าย     | 131    |
|   |                                |   กทม.               |        |
+---+--------------------------------+----------------------+--------+
| 5 | บ้านกลางกรุง(สาทร-เย็นอากาศ)      |   ซ.สาทร - เย็นอากาศ  | 26     |
+---+--------------------------------+----------------------+--------+
| 6 | ร่มเงาไม้                        |   บางบัวทอง จ.นนทบุรี   | 17     |
+---+--------------------------------+----------------------+--------+
|   | รวม/หน่วย                       |                      | 323    |
+---+--------------------------------+----------------------+--------+

  หมายเหตุ :
  มูลค่าต้นทุนค่าก่อสร้างเฉพาะตัวบ้านของบ้านคงค้างที่รอส่งมอบทั้งหมดคิดเป็น125.56 ล้านบาท